કદમ સાહેબે : ‘અગર તુમ્હારે મેં સે કીસીને ભી હલચલ કી તો યે રિવોલ્વર સે ઉડા દૂંગા. જહા હોં વહીં ઠહર જાઓ.’ કહીને બીજા બે ભડાકા કર્યા. એ દરમ્યાન હીરૂભાઈ અને સાગરીતોએ શું કર્યું ?લાઠીઓ લઈને દંગાવાળાઓ પર ફરી વળ્યા અને બધાને પોલીસને દોરડે બંધાવી દીધા. અને પછી ‘વરઘોડો’ કાઢ્યો. હીરુભાઈ લખે છે તેમ ખુશબઢતીના બસ્સો રૂપિયા ગજવે ઘાલ્યા પછી પણ કદમ સાહેબ અલબત્ત ‘એક બહાદુર મરાઠા ઓફિસર’ હતા. આગળ પાછળ આજુબાજુ અમારી ટોળીના વીસ વીસ માણસોને રાખેલા અને વચ્ચે આ દંગાવાળાઓનું બાંધેલું ધાડું. હા, અમારામાંના ચાર-પાંચ બહાદૂરો પણ ઘાયલ થયેલા.